Document ID: 31997R1279

KOMMISSIONENS FORORDNING (EF) Nr. 1279/97 af 2. juli 1997 om ændring af forordning (EF) nr. 616/97 vedrørende præmiebeløb for tidlig markedsføring af kalve
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2222/96 af 18. november 1996 om ændring af forordning (EØF) nr. 805/68 om den fælles markedsordning for oksekød (1), særlig artikel 2, og
ud fra følgende betragtninger:
I artikel 50, stk. 3, i Kommissionens forordning (EØF) nr. 3886/92 af 23. december 1992 om gennemførelsesbestemmelser for de præmieordninger, der er fastsat i forordning (EØF) nr. 805/68 om den fælles markedsordning for oksekød og om ophævelse af forordning (EØF) nr. 1244/82 og (EØF) nr. 714/89 (2), senest ændret ved forordning (EF) nr. 616/97 (3), er der fastsat visse forhøjelser af grundbeløbet af præmien for tidlig markedsføring af kalve; disse forhøjelser blev ændret ved Kommissionens forordning (EF) nr. 616/97 (4); ved anvendelsen af nævnte forordning viser det sig, at forhøjelserne uforsætligt ikke var gældende for dyr slagtet mellem den 9. og 14. april 1997; situationen bør korrigeres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I artikel 2 i forordning (EF) nr. 616/97 indsættes som andet afsnit:
»Den anvendes fra den 14. april 1997.«
Artikel 2
Denne forordning træder i kraft på tredjedagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. juli 1997.

Labels: 17
5
6